РСХА подготвяло високо квалифицирани специалисти в сферата на разузнаването, контраразузнаването, следствието и дознанието и играело ролята на „ковачница на кадри“ за СС и полицията на Третия райх. След капитулацията на Германия службите, влизали в РСХА, били ликвидирани в съответствие с решението на Нюрнбергския съд. Част от агентурата на Главно управление за имперска сигурност била превербувана от специалните служби на държавите-победителки.